b"\n_START_ARTICLE_\nTraceroute\n_START_PARAGRAPH_\ntraceroute (tracepath i moderne Linux-systemer, tracert i Windows) er et verkt\xc3\xb8y for datanettverk for \xc3\xa5 finne vegen  datapakker tar i et IP-basert nettverk.\n_START_SECTION_\nHvordan Traceroute virker\n_START_PARAGRAPH_\nTraceroute virker ved at det \xc3\xb8ker TTL-verdien i pakkehodet til hver enkelt pakke. Den f\xc3\xb8rste pakken har en TTL-verdi p\xc3\xa5 \xc3\xa9n, den andre har verdien to, den tredje har verdien tre og s\xc3\xa5 videre. N\xc3\xa5r pakken passerer et knutepunkt p\xc3\xa5 nettverket (for eksempel en router), trekker dette punktet \xc3\xa9n fra p\xc3\xa5 TTL-verdien f\xc3\xb8r pakken sendes til neste knutepunkt._NEWLINE_N\xc3\xa5r TTL-verdien n\xc3\xa5r 1, droppes pakken. I tillegg sendes det en ICMP-melding som sier hvor pakken endte, levetid utl\xc3\xb8pt. Traceroute-verkt\xc3\xb8yet bruker disse returpakkene til \xc3\xa5 opprette en oversikt over hvilke steder pakken passerte p\xc3\xa5 vegen til mottaker._NEWLINE_\xc2\xabVegkartet\xc2\xbb viser hviken veg denne serien pakker gikk, dette inneb\xc3\xa6rer ikke at neste serie pakker til bestemmelsesstedet n\xc3\xb8dvendigvis vil g\xc3\xa5 samme veg.\n_START_SECTION_\nForskjellige varianter\n_START_PARAGRAPH_\nP\xc3\xa5 moderne Unix og Linux-baserte operativsystemer bruker traceroute UDP-datapakker, over porter h\xc3\xb8yere enn 33434._NEWLINE_Windows' tracert-program bruker ICMP ekko-foresp\xc3\xb8rsler istedenfor._NEWLINE_Samtlige utgaver av traceroute er avhengig av at ICMP-pakker (type 11) sendes tilbake til avsender. Ikke alle nettverk gj\xc3\xb8r dette, blant annet fordi de ikke vil identifisere seg for crackere.\n_START_SECTION_\nOpprinnelse\n_START_PARAGRAPH_\nIf\xc3\xb8lge manualen ble det opprinnelige programmet skrevet av Van Jacobson og andre.\n_START_SECTION_\nBruk\n_START_PARAGRAPH_\nTraceroute brukes for utforskning av nettverksproblemer. Ved \xc3\xa5 vise hvilken veg kommunikasjonen g\xc3\xa5r, hjelper det til \xc3\xa5 identifisere problemer med routing og brannmurer."